رمضان الشرقاوي
أشعل الإعلامي الشاب محمد رضا الشهير بـ "الإعلامي المشاغب" شبكة التواصل الإجتماعي "فيس بوك" بتقرير فيديو ساخر بعنوان سما المصري "لباس التقوى" تعليقا عن برنامج الفنانة سما المصري الذي أعلنت عنه ومن المفترض تقديمه خلال شهر رمضان المبارك.
وجاء ردود الأفعال عبر شبكة التواصل الإجتماعي "فيس بوك" ساخرة فقالت ياسمين أ.م سما المصري تعمل برنامج ديني والزمالك يفوز على الأهلي يبقا يوم القيامة يوم الجمعة والله دي حاجه تشل ازاي تعمل برنامج ديني وكمان مش لابسه الطرحه كويس دي حطاها كدا وخلاص ولبسها كمان ديق وشبه البدل اللي بتلبسها بجد ربنا يستر على العالم ف الفترة اللي جايه ربنا يهدي الجميع عالم غريبه.
وقال يوسف م.ت سما المصري هتعمل برنامج ديني في رمضان ازاي يادكتور انت اكيد بتكدب عليا دي لسه نقله الحسنه من الشمال إلى اليمين.
وقالت أميرة ر.م سما المصرى والدين ازاى يعنى دى زى النار والمايه وقال أخر مش هي دي اللي كانت بتقول الشبشب ضاع هي عرفت مكانه ولا ايه.
وقال أحمد س.ب كل حاجه دلوقتى متاحه دا مش بعيد برنامج سما المصري يحقق اعلى نسبة مشاهدة الشعب هلاس بطبعه.
وقال اسلام ج.ب على كدا الواحد مش هيعرف يصوم في رمضان دا سما لوحدها كدا تفطر بلد وقال أخر كدا عليه العوض والله لما سما تعمل برنامج دينى يبقى عليه العوض.
جدير بالذكر ان الفيديو حقق الآلاف المشاهدات عبر اليوتيوب وشبكة التواصل الإجتماعي فيس بوك وعبر صفحة "الإعلامي المشاغب"